Ierusalim-ul lui Moses Mendelsosohn debutează cu următoarea observație: „Statul și religia – constituția civică și cea bisericească, autoritatea laică și cea clericală, cum să fie puse față în față aceste două laturi fundamentale ale vieții sociale în așa fel încât una să o echilibreze pe cealaltă, încetând să mai fie poveri pentru viața socială, să mai apese temeliile acesteia mai curând decât să le susțină – iată, în cadrul politicii, una dintre cele mai dificile îndatoriri, care face, de secole, obiectul multor strădanii și care, ici-colo, a și fost rezolvată, poate într-o manieră mai fericită în practică decât în teorie.